ddrg/super_eurlex huggingface dataset:
DA Den Europæiske Unions Tidende C 399/6

Domstolens dom (Fjerde Afdeling) af 25. oktober 2012 — Déborah Prete mod Office national de l'emploi (anmodning om præjudiciel afgørelse fra Cour de cassation — Belgien)

(Sag C-367/11) (1)

(Fri bevægelighed for personer - artikel 39 EF - statsborger i en medlemsstat, der søger arbejde i en anden medlemsstat - ligebehandling - ungdomsarbejdsløshedsydelser til unge, der søger arbejde for første gang - indrømmelse heraf undergivet en betingelse om mindst seks års studier i værtsmedlemsstaten)

2012/C 399/08

Processprog: fransk

Den forelæggende ret

Cour de cassation

Parter i hovedsagen

Sagsøger: Déborah Prete

Sagsøgt: Office national de l'emploi

Sagens genstand

Anmodning om præjudiciel afgørelse — Cour de cassation — fortolkning af artikel 12, 17, 18 og 39 EF (nu artikel 18, 20, 21 og 45 TEUF) — ventepenge til unge, som søger arbejde for første gang — tildeling underlagt betingelse om, at modtageren har gennemført seks års studier ved en uddannelsesinstitution i den berørte medlemsstat — afslag på tildeling til en borger fra en anden medlemsstat, der har gennemført sin gymnasieuddannelse i denne anden medlemsstat, alene fordi nævnte betingelse ikke er opfyldt — forhold, der skal tages i betragtning ved vurderingen af den unges forbindelse til det nationale arbejdsmarked

Konklusion

Artikel 39 EF er til hinder for en national bestemmelse som den i hovedsagen omhandlede, hvorefter retten til ungdomsarbejdsløshedsydelser til unge, der søger arbejde for første gang, er undergivet en betingelse om, at den pågældende har gennemført mindst seks års studier ved en uddannelsesinstitution i værtsmedlemsstaten, for så vidt som nævnte betingelse er til hinder for, at der tages hensyn til andre relevante omstændigheder, som er egnede til at fastslå, at der består en reel forbindelse mellem den, der ansøger om ydelser, og det omhandlede geografiske arbejdsmarked, og derfor går ud over, hvad der er nødvendigt for at nå det med bestemmelsen tilstræbte formål om at sikre, at der består en sådan forbindelse.

(1) EUT C 282 af 24.9.2011.
DA Den Europæiske Unions Tidende C 399/7

Domstolens dom (Sjette Afdeling) af 25. oktober 2012 — Maria Kozak mod Dyrektor Izby Skarbowej w Lublinie (anmodning om præjudiciel afgørelse fra Naczelny Sąd Administracyjny — Polen)

(Sag C-557/11) (1)

(Moms - direktiv 2006/112/EF - artikel 306-310 - særordning for rejsebureauer - befordringsydelse, der foretages af et rejsebureau, som handler i eget navn - begrebet én enkelt ydelse - artikel 98 - nedsatte momssatser)

2012/C 399/11

Processprog: polsk

Den forelæggende ret

Naczelny Sąd Administracyjny

Parter i hovedsagen

Sagsøger: Maria Kozak

Sagsøgt: Dyrektor Izby Skarbowej w Lublinie

Sagens genstand

Anmodning om præjudiciel afgørelse — Naczelny Sąd Administracyjny — fortolkning af artikel 306-310, samt artikel 98, sammenholdt med nr. 5) i bilag III til Rådets direktiv 2006/112/EF af 28. november 2006 om det fælles merværdiafgiftssystem (EUT L 347, s. 1) — anvendelsesområdet for særordningen vedrørende beskatning af rejsebureauer — afvisning af at anvende den nedsatte momssats, der finder anvendelse på transportydelser, på en transportydelse, der udføres af et rejsebureau, som handler på egne vegne indenfor rammerne af en sammensat rejseydelse — kvalifikation som samlet ydelse

Konklusion

Artikel 306-310 i Rådets direktiv 2006/112/EF af 28. november 2006 om det fælles merværdiafgiftssystem skal fortolkes således, at når et rejsebureau i forbindelse med en turistmæssig ydelse, der leveres til en rejsende mod betaling af et fast beløb, som beskattes i henhold til disse bestemmelser, til denne rejsende leverer en egen befordringsydelse, der udgør et af denne turistmæssige ydelses elementer, er nævnte befordringsydelse, bl.a. for så vidt angår beskatningssatsen, omfattet af det fælles merværdiafgiftssystem og ikke af den merværdiafgiftssærordning, som finder anvendelse på transaktioner udført af rejsebureauer. Hvis medlemsstaterne har fastsat en nedsat merværdiafgiftssats for befordringsydelser, finder denne nedsatte sats i henhold til dette direktivs artikel 98 anvendelse på nævnte ydelse.

(1) EUT C 25 af 28.1.2012.
DA Den Europæiske Unions Tidende C 399/4

Domstolens dom (Første Afdeling) af 25. oktober 2012 — Folien Fischer AG og Fofitec AG mod Ritrama SpA (anmodning om præjudiciel afgørelse fra Bundesgerichtshof — Tyskland)

(Sag C-133/11) (1)

(Område med frihed, sikkerhed og retfærdighed - retslig kompetence på det civil- og handelsretlige område - specielle kompetenceregler i sager om erstatning uden for kontrakt - negativt anerkendelsessøgsmål (»negative Feststellungsklage«) - ret for den formodede skadevolder til at sagsøge det eventuelle offer for en skade ved retten på det sted, hvor skadetilføjelsen angiveligt er foregået eller vil kunne foregå, med påstand om, at det fastslås, at der ikke foreligger et erstatningsansvar uden for kontrakt)

2012/C 399/05

Processprog: tysk

Den forelæggende ret

Bundesgerichtshof

Parter i hovedsagen

Sagsøgere: Folien Fischer AG og Fofitec AG

Sagsøgt: Ritrama SpA

Sagens genstand

Anmodning om præjudiciel afgørelse — Bundesgerichtshof — fortolkning af artikel 5, nr. 3), i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EFT 2001 L 12, s.1) — specielle kompetenceregler i sager om erstatning uden for kontrakt — negativt anerkendelsessøgsmål (negative Feststellungsklage) — retten for en person, der har begået en skadevoldende handling, til at anlægge sag mod skadelidte ved den ret, hvor denne handling er foregået eller vil kunne foregå, med henblik på at fastslå, at der ikke ifaldes ansvar for erstatning uden for kontrakt

Konklusion

Artikel 5, nr. 3), i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område skal fortolkes således, at et negativt anerkendelsessøgsmål med påstand om, at det fastslås, at der ikke foreligger erstatningsansvar uden for kontrakt, er omfattet af denne bestemmelses anvendelsesområde.

(1) EUT C 204 af 9.7.2011.
DA Den Europæiske Unions Tidende C 379/7

Domstolens dom (Tredje Afdeling) af 18. oktober 2012 — Football Dataco Ltd, Scottish Premier League Ltd, Scottish Football League og PA Sport UK Ltd mod Sportradar GmbH, Sportradar AG (anmodning om præjudiciel afgørelse fra Court of Appeal — Det Forenede Kongerige)

(Sag C-173/11) (1)

(Direktiv 96/9/EF - retlig beskyttelse af databaser - artikel 7 - sui generis-retten - database, der indeholder oplysninger om igangværende fodboldmesterskaber - begrebet »genanvendelse« - lokalisering af genanvendelsen)

2012/C 379/12

Processprog: engelsk

Den forelæggende ret

Court of Appeal (England & Wales) (Civil Division)

Parter i hovedsagen

Sagsøgere: Football Dataco Ltd, Scottish Premier League Ltd, Scottish Football League og PA Sport UK Ltd

Sagsøgt: Sportradar GmbH, Sportradar AG

Sagens genstand

Anmodning om præjudiciel afgørelse — Court of Appeal (England & Wales) (Civil Division) — fortolkning af Europa-Parlamentet og Rådets direktiv 96/9/EF af 11. marts 1996 om retlig beskyttelse af databaser (EFT L 77, s. 20), især direktivets artikel 7 — ret for ophavsmanden til en database til at forbyde udtræk og/eller genanvendelse af en del af indholdet i databasen — begrebet »udtræk« eller »genanvendelse« (direktivets artikel 7, stk. 2) — database, der indeholder oplysninger om igangværende fodboldkampe (»Football Live«)

Konklusion

Artikel 7 i Europa-Parlamentet og Rådets direktiv 96/9/EF af 11. marts 1996 om retlig beskyttelse af databaser skal fortolkes således, at en persons fremsendelse via en web-server, som befinder sig i medlemsstat A, af data, som den pågældende forinden har downloaded fra en database, der i henhold til samme direktiv er beskyttet i medfør af sui generis-retten, til en computer, der tilhører en person i medlemsstat B, på sidstnævnte persons anmodning, således at dataene lagres i den pågældende computers hukommelse og vises på dens skærm, udgør en »genanvendelse« af nævnte data foretaget af den person, der har foretaget fremsendelsen. Denne handling skal anses for at være foretaget i medlemsstat B, såfremt der foreligger indicier, der kan begrunde en konklusion, hvorefter ophavsmandens hensigt med en sådan handling var at nå dele af almenheden i sidstnævnte medlemsstat, hvilket det tilkommer den forelæggende ret at tage stilling til.

(1) EUT C 194 af 2.7.2011.
1)

Artikel 44, stk. 2, og artikel 47, stk. 1, litra b), i Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter skal fortolkes således, at en ordregivende myndighed kan fastsætte et minimumskriterium for den økonomiske og finansielle formåen ud fra et eller flere særlige elementer i balancen, for så vidt som disse er objektivt egnede til at oplyse om denne formåen hos den økonomiske aktør, og kriteriet er tilpasset størrelsen af den pågældende kontrakt, således at det objektivt udgør et positivt indicium for, at der foreligger et tilstrækkeligt økonomisk og finansielt grundlag til at gennemføre kontrakten, uden dog at gå ud over, hvad der med rimelighed er nødvendigt med henblik herpå. Kravet om et minimumskriterium for økonomisk og finansiel formåen kan i princippet ikke forkastes, alene fordi denne formåen vedrører et element i balancen, i forhold til hvilket der kan forekomme forskelle mellem de forskellige medlemsstaters lovgivninger.
DA Den Europæiske Unions Tidende C 379/9

Domstolens dom (Tredje Afdeling) af 18. oktober 2012 — TETS Haskovo AD mod Direktor na Direktsia »Obzhalvane I upravlenie na izpalnenieto« — Varna pri Tsentralno upravlenie na Natsionalnata agentsia za prihodite (anmodning om præjudiciel afgørelse fra Administrativen sad — Varna — Bulgarien)

(Sag C-234/11) (1)

(Skatter og afgifter - moms - fradragsret - apportindskud - tilintetgørelse af fast ejendom - nye bygninger - regulering)

2012/C 379/14

Processprog: bulgarsk

Den forelæggende ret

Administrativen sad — Varna

Parter i hovedsagen

Sagsøger: TETS Haskovo AD

Sagsøgt: Direktor na Direktsia »Obzhalvane I upravlenie na izpalnenieto« — Varna pri Tsentralno upravlenie na Natsionalnata agentsia za prihodite

Sagens genstand

Anmodning om præjudiciel afgørelse — Administrativen sad — Varna — betingelser for regulering af fradrag for indgående moms ved ødelæggelse af formuegenstande — ødelæggelse af bygninger alene med det formål på stedet at opføre nye mere moderne bygninger, der skal tjene til samme formål og anvendes til fremtidige leveringer, der giver ret il fradrag for indgående moms.

Konklusion

Artikel 185, stk. 1, i Rådets direktiv 2006/112/EF af 28. november 2006 om det fælles merværdiafgiftssystem skal fortolkes således, at en tilintetgørelse som den i hovedsagen omhandlede af flere bygninger bestemt til energiproduktion og disses erstatning med mere moderne bygninger, som har samme formål, ikke udgør en ændring af elementer, der er taget i betragtning ved fastsættelsen af fradragsbeløbet i forbindelse med indgående merværdiafgift, som er sket efter merværdiafgiftsangivelsen, og medfører således ikke en forpligtelse til regulering af dette fradrag.

(1) EUT C 232 af 6.8.2011.
1)

Den Tjekkiske Republik har tilsidesat sine forpligtelser i henhold til artikel 115 i Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (»fusionsmarkedsordningen«), sammenholdt med punkt I, nr. 2), første og andet afsnit, i bilag XV til nævnte forordning, samt afsnit A, nr. 1) og 4), i tillægget til dette bilag, idet den tillader markedsføring af pomazánkové máslo (smørbart smør) under betegnelsen »máslo« (smør), selv om dette produkt har et mælkefedtindhold på under 80 % og et vandindhold og et fedtfrit tørstofindhold på henholdsvis over 16 % og 2 %.
DA Den Europæiske Unions Tidende C 379/12

Domstolens dom (Tredje Afdeling) af 18. oktober 2012 — Mednis SIA mod Valsts ieņēmumu dienests (anmodning om præjudiciel afgørelse fra Augstākās tiesas Senāts — Letland)

(Sag C-525/11) (1)

(Moms - direktiv 2006/112/EF - artikel 183 - bestemmelser om tilbagebetaling af overskydende moms - national lovgivning, der udskyder tilbagebetalingen af en del af den overskydende moms indtil behandlingen af den afgiftspligtiges årlige afgiftsangivelse - princippet om afgiftsneutralitet og proportionalitetsprincippet)

2012/C 379/19

Processprog: lettisk

Den forelæggende ret

Augstākās tiesas Senāts

Parter i hovedsagen

Sagsøger: Mednis SIA

Sagsøgt: Valsts ieņēmumu dienests

Sagens genstand

Anmodning om præjudiciel afgørelse — Augstākās tiesas Senāts — fortolkning af artikel 183 i Rådets direktiv 2006/112/EF af 28. november 2006 om det fælles merværdiafgiftssystem (EUT L 347, s. 1) — ret til fradrag af merværdiafgift — national lovgivning, hvorefter den månedlige tilbagebetaling af overskydende moms er begrænset — udskydelse indtil gennemgang af den årlige momsangivelse af tilbagebetaling af den del af for meget indbetalt moms, der overstiger 18 % af den totale værdi af de momspligtige transaktioner, der er foretaget i det pågældende momsår.

Konklusion

Artikel 183 i Rådets direktiv 2006/112/EF af 28. november 2006 om det fælles merværdiafgiftssystem skal fortolkes således, at den ikke giver en medlemsstats skatteforvaltning ret til — uden at foretage en specifik vurdering og ved alene at basere sig på en matematisk beregning — at udskyde tilbagebetalingen af en del af et overskydende merværdiafgiftsbeløb, der er opstået i løbet af en afgiftsperiode på en måned, indtil denne forvaltning har undersøgt den afgiftspligtiges årlige afgiftsangivelse.

(1) EUT C 6 af 7.1.2012.
DA Den Europæiske Unions Tidende C 379/10

Domstolens dom (Syvende Afdeling) af 18. oktober 2012 — Punch Graphix Prepress Belgium NV mod Belgische Staat (anmodning om præjudiciel afgørelse fra Hof van Beroep te Gent — Belgien)

(Sag C-371/11) (1)

(Præjudiciel forelæggelse - formaliteten - henvisning til EU-retten i national ret - direktiv 90/435/EØF - direktiv 90/434/EØF - forebyggelse af økonomisk dobbeltbeskatning - undtagelse - likvidation af et datterselskab i forbindelse med en fusion - udlodning af overskud - begrebet »likvidation«)

2012/C 379/16

Processprog: nederlandsk

Den forelæggende ret

Hof van Beroep te Gent

Parter i hovedsagen

Sagsøger: Punch Graphix Prepress Belgium NV

Sagsøgt: Belgische Staat

Sagens genstand

Anmodning om præjudiciel afgørelse — Hof van Beroep te Gent — fortolkning af artikel 4, stk. 1, i Rådets direktiv 90/435/EØF af 23. juli 1990 om en fælles beskatningsordning for moder- og datterselskaber fra forskellige medlemsstater (EFT L 225, s. 6) — forebyggelse af økonomisk dobbeltbeskatning — undtagelse for udbytte udloddet i forbindelse med likvidationen af et datterselskab — begrebet likvidation — fusion ved overtagelse, der indebærer en opløsning uden likvidation af de overtagne datterselskaber — de nationale myndigheders mulighed for at anse en sådan transaktion for at indebære en likvidation i medfør af en national skattebestemmelse, hvorefter en sådan transaktion behandles på samme måde som en fusion, der rent faktisk indebærer en likvidation

Konklusion

Begrebet »likvidation« i artikel 4, stk. 1, i Rådets direktiv 90/435/EØF af 23. juli 1990 om en fælles beskatningsordning for moder- og datterselskaber fra forskellige medlemsstater, som ændret ved Rådets direktiv 2006/98/EF af 20. november 2006, skal fortolkes således, at opløsningen af et selskab i forbindelse med en fusion ved overtagelse ikke kan anses for en sådan likvidation.

(1) EUT C 282 af 24.9.2011.
1)

EU-retten skal fortolkes således, at den er til hinder for anvendelsen af en national bestemmelse, som foreskriver en pålæggelse af en begrænsning af retten for en statsborger i en medlemsstat til at færdes frit i Den Europæiske Union alene med den begrundelse, at vedkommende er betalingspligtig over for en privatretlig juridisk person for en gæld, der overstiger et bestemt, usikret beløb, der er fastsat ved lov.
DA Den Europæiske Unions Tidende C 366/16

Domstolens dom (Syvende Afdeling) af 4. oktober 2012 — Evropaïki Dynamiki — Proigmena Systimata Tilepikoinonion Pliroforikis kai Tilematikis AE mod Europa-Kommissionen

(Sag C-629/11 P) (1)

(Appel - offentlig kontrakt udbudt af Kommissionen - afvisning af et bud - begrundelsespligt - forordning (EF, Euratom) nr. 1605/2002 - artikel 100, stk. 2 - frist for besvarelse af en anmodning om oplysninger - forordning (EF, Euratom) nr. 2342/2002 - artikel 149, stk. 2)

2012/C 366/27

Processprog: engelsk

Parter

Appellant: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (ved dikigoros N. Korogiannakis)

Den anden part i appelsagen: Europa-Kommissionen (ved D. Calciu og S. Delaude, som befuldmægtigede, bistået af advocaat P. Wytinck)

Sagens genstand

Appel af dom afsagt af Retten (Anden Afdeling) den 20. september 2011 i sag T-298/09, Evropaïki Dynamiki mod Kommissionen, hvorved Retten ikke gav medhold i et annullationssøgsmål anlagt til prøvelse af Kommissionens afgørelse af 12. maj 2009 om afvisning af bud indgivet af appellanten inden for rammerne af udbuddet EAC/01/2008 vedrørende eksterne tjenesteydelser for undervisningsprogrammer (ESP-ISEP) (EUT 2008/S 158-212752), samt beslutningen om at tildele kontrakten til en anden tilbudsgiver og en påstand om erstatning — finansforordningens artikel 93, stk. 1, litra f) — buddenes gyldighedsperiode — ansvar uden for kontraktforhold

Konklusion

1) Appellen forkastes.

2) Dynamiki — Proigmena Systimata Tilepikoinonion Pliroforikis kai Tilematikis AE betaler sagens omkostninger.

(1) EUT C 49 af 18.2.2012.
2)

Den fuldstændige eller delvise fortabelse af en sikkerhedsstillelse for korrekt gennemførelse, såsom den, der er fastsat ved artikel 5, stk. 5, i forordning nr. 360/95, eller en sikkerhedsstillelse med henblik på at sikre en eksport indenfor de fastsatte frister, såsom den, der er fastsat ved artikel 91, stk. 12, i Kommissionens forordning (EF) nr. 1623/2000 af 25. juli 2000 om gennemførelsesbestemmelser til forordning (EF) nr. 1493/1999 om den fælles markedsordning for vin for så vidt angår markedsmekanismer, henhører under begrebet »administrative sanktioner« som omhandlet i artikel 5 i forordning nr. 2988/95.
2)

Artikel 4a, stk. 1, i forordning nr. 320/2006, som ændret ved forordning nr. 1261/2007, skal fortolkes således, at avlerens ensidige tilsagn om at ophøre med at levere en bestemt mængde sukkerroer i produktionsåret 2008/09 ikke i sig selv medfører, at hans kontraktmæssige forpligtelser over for sukkervirksomheden ikke finder anvendelse.
2)

Bestemmelsen i artikel 14, stk. 3, sjette led, i Rådets forordning (EF) nr. 2100/94 af 27. juli 1994 om EF-sortsbeskyttelse, sammenholdt med den i artikel 9 i forordning nr. 1768/95 omhandlede, som ændret ved forordning nr. 2605/98, skal fortolkes således, at en anmodning om oplysninger fremsat af indehaveren af en EF-sortsbeskyttelse over for en forarbejdningsvirksomhed ikke skal indeholde beviser, som understøtter de heri nævnte holdepunkter. Desuden udgør det forhold, at en landbruger foretager udsåning på kontrakt af en beskyttet sort, ikke i sig selv et holdepunkt for, at en forarbejdningsvirksomhed har forarbejdet eller har til hensigt at forarbejde høstudbytte, som er tilvejebragt ved at plante formeringsmateriale af nævnte sort med henblik på udsåning. Et sådant forhold kan dog, i lyset af de andre omstændigheder i denne sag, give grundlag for at fastslå, at der består et sådant indicium, hvilket det tilkommer den forelæggende ret at kontrollere i den tvist, som er forelagt den.
1)

Den Portugisiske Republik har tilsidesat sine forpligtelser i henhold til artikel 5, stk. 1, i Rådets direktiv 1999/30/EF af 22. april 1999 om luftkvalitetsgrænseværdier for svovldioxid, nitrogendioxid og nitrogenoxider, partikler og bly i luften, idet den ikke for årene 2005-2007 har draget omsorg for, at døgnkoncentrationerne af PM10 i luften ikke oversteg de i direktivets artikel 5, stk. 1, fastsatte grænseværdier i zonerne og de bymæssige områder Braga, Porto Litoral, Área Metropolitana de Lisboa Norte og Área Metropolitana de Lisboa Sul.
DA Den Europæiske Unions Tidende C 9/13

Domstolens dom (Anden Afdeling) af 15. november 2012 — Finanzamt Steglitz mod Ines Zimmermann (anmodning om præjudiciel afgørelse fra Bundesfinanzhof — Tyskland)

(Sag C-174/11) (1)

(Sjette momsdirektiv - fritagelser - artikel 13, punkt A, stk. 1, litra g), og artikel 13, punkt A, stk. 2 - tjenesteydelser med nær tilknytning til social bistand og social sikring, som præsteres af offentligretlige organer eller af andre organer, der er anerkendt som foretagender af almennyttig karakter - anerkendelse - betingelser, som ikke finder anvendelse på andre organer end offentligretlige - medlemsstaternes skønsbeføjelse - grænser - princip om afgiftsneutralitet)

2013/C 9/18

Processprog: tysk

Den forelæggende ret

Bundesfinanzhof

Parter i hovedsagen

Sagsøger: Finanzamt Steglitz

Sagsøgt: Ines Zimmermann

Sagens genstand

Anmodning om præjudiciel afgørelse — Bundesfinanzhof — fortolkning af artikel 13, punkt A, stk. 1, litra g), og af artikel 13, punkt A, stk. 2, litra a), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — afgiftsfritagelse for ydelser forbundet med social bistand og social sikring, der udføres af offentligretlige organer eller af andre organer, der er anerkendt som foretagender af almennyttig karakter — national lovgivning, der undergiver afgiftsfritagelse for ambulante ydelser visse betingelser, der dog ikke finder anvendelse, når de omhandlede ydelser udføres af visse organisationer, der er anerkendt af staten, eller af medlemmer af sådanne organisationer

Konklusion

Artikel 13, punkt A, stk. 1, litra g), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, fortolket i lyset af princippet om afgiftsneutralitet, er til hinder for, at fritagelsen for merværdiafgift for den ambulante pleje, som udføres af kommercielle tjenesteydere, underlægges en betingelse som den i hovedsagen anfægtede, hvorefter de udgifter, der vedrører denne pleje, i det forudgående kalenderår i mindst 2/3 af tilfældene skal være blevet båret af de lovmæssige sociale sikrings- eller hjælpeorganer fuldt ud eller for den overvejende del, når denne betingelse ikke er egnet til at sikre ligebehandling inden for rammerne af anerkendelsen, med henblik på anvendelsen af denne bestemmelse, af den almennyttige karakter af andre organer end de offentligretlige.

(1) EUT C 226 af 30.7.2011.
2)

Den almindelige tariferingsbestemmelse 3 b) vedrørende fortolkning af den kombinerede nomenklatur, der er indeholdt i bilag I til forordning nr. 2658/87, som ændret ved forordning nr. 1549/2006, skal fortolkes således, at tariferingen af kabler som de i hovedsagen omhandlede ikke skal foretages i henhold til denne bestemmelse, med forbehold for den forelæggende rets efterprøvelse af — under hensyn til alle de faktiske omstændigheder, der er fremlagt for den — at ingen af de to materialer, som disse kabler består af, i sig selv er karaktergivende for nævnte kabler.